Here is a page extracted from Wikipedia that may contain CSS, HTML, and a lot of unformatted text.

Title: إڤاريست ليڤي پروڤونصال
Content: إڤاريست ليڤي پروڤونصال (مزيود ف 4 يناير 1894 ف لجزائر لعاصمة، توفّا ف 27 مارس 1956، ف پاري ف فرانسا) هوّا موستشريق و توارخي ديال لإسلام فرانساوي، لي أصلو من فاميلة دزايرية يهودية. سميتو فاش تزاد كانت مخلوف إڤاريست ليڤي لي بدّلها فاش كان عندو 19 عام. ليڤي پروڤونصال كان عندو توجه ضد ليستيعمار، و لكتابات ديالو على لإسلام كانلقاو فيها ف نفس لوقت إعجاب كبير و نقد ل تّاريخ لإسلامي.

لكاريير 
ليڤي پروڤونصال دار لّيسي ف قسنطينة، و حارب موراها ف لجيش لفرانساوي ف لحرب لعالمية لّولة، و تّجرح ف 1917. دوّز فترة د نّقاهة ف لمغريب. كانو قدّامو جوج ختيارات باش يكمّل قرايتو، إما سّتيشراق (دراسة د لعربية و لإسلام) ؤلا تّاريخ رّوماني ف شمال إفريقيا، ؤ ف لفترة فاش كان شاد پوسط ف لمنطقة د رّيف، قرر باش يمشي معا لختيار لّول.

من بعد نضم ل لمعهد لعالي ديال دّراسات لمغريبية، ؤ من 1926 خدا مناصب أكاديمية ف لجامعة د لجزائر لعاصمة، و موراها ف لجامعة د پاري (صوربون) ف 1945.

ليڤي پروڤونصال كيتّعتابر لمؤسس ديال لبحت لأكاديمي لفرانساوي ف لإسلام، و هوّا أول مودير ديال لمعهد د دّراسات د لإسلام ف لجزائر لعاصمة. كان متخصص ف تّاريخ د لأندلس و ديال لمسلمين ف سپانيا. عاون ف طّرجامة ديال لمصادر لعربية على لأندلس، معا لعارابيست سّپنيولي إميليو ݣارثيا ݣوميث.

بعض لأعمال

عيون لكلام 

زيادة 1894
وفيات 1956
تاريخ د لمغريب
أكاديميين فرانساويين
ناس تزادو ف لجزائر لعاصمة
ناس توفاو ف باريز
ناس د لجزائر لعاصمة
مقالات فيها مصدر و 3000 بايت